20/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 383/2006

Resolución do 24 de setembro de 2009, do Departamento Territorial da Conselleriia de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de A Baña (N.° Expte. IN407A 383/2006). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171 - A Coruña. Denominación: Modificado 1. L. M. T. A., C. C. T. T., R. B. T. A., Francos-Reguengo. Situación: A Baña. Características técnicas: Modificado 1 a proxecto das liñas eléctricas de media tensión a 20 kV, a Francos de 722 m e Reguengo de 610 m, en condutor tipo LA-56, coa orixe na L. M. T. Suevos-Francos e final nos C. T. aéreos de Francos de 100 kVA, e Reguengo de 50 kVA, acoplamento coa baixa tensión, Concello de A Baña. Resultan os seguintes feitos: Primeiro. –A petición someteuse a información pública por Acordo do 7 de febreiro de 2008, de la Delegación Provincial, publicada no DOG do 12 de maio de 2008, no BOP de A Coruña do 12 de marzo de 2008 e no xornal El Correo Gallego de 5 de marzo de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Pierpaolo Christian Juan Sistere De la Barrera, como representante do conxunto de afectados, solicita que se proceda a reformar o trazado da liña dado que no se axusta á normativa vixente, nin ás anteriores nin aos criterios recollidos no proxecto, para causar os menores prexuízos posibles. Dona Florinela Rasco Bassecourt, propietaria do predio n.° 8a, solicita variación do trazado, propón como alternativa que a liña continúe polo trazado existente ao borde da estrada. Dona Manuel Torreira Recarey, propietaria do predio n.° 6b, solicita que se proceda a reformar o trazado por non axustarse á normativa vixente e poder ocasionar os menores prexuízos posibles. Destas alegacións se Ile deu traslado á empresa solicitante, manifestando Unión Fenosa Distribución, S. A. o seguinte: Con respecto ás alegacións presentadas por don Pierpaolo Christian Juan Sistere De la Barrera, como representante do conxunto de afectados e pola propietaria do predio n.° 6b, manifesta que en canto á variación proposta con respecto ao trazado das liñas eléctricas ao largo das vías públicas, veríanse afectados outros propietarios non inicialmente propostos, dado que se deben gardar unhas distancias de separación mínimas as vías públicas. A variación subterránea non se pode considerar unha variación do trazado, forzosamente deberían elaborar un novo proxecto, non se acredita que o seu costo non supere o 10% do presuposto da liña. Non existen limitacións nin prohibicións que impidan o establecemento da servidume de paso da citada instalación. O proxecto realizouse conforme ao Decreto 3151/68, de 28 de novembro, R. T. L. E. A. T. Que con data 18 de outubro de 2007 presentase un modificado que non varía a ubicación dos centros de transformación, co fin de non afectar ao solo calificado polo Concello como urbanizable oú de núcleo rural. Que os prexuízos ocasionados serán valorados polo Xurado de Expropiación de Galicia. Que dos 34 predios afectados chegouse a un acordo con 21 propietarios, o que supón un 62% do total das parcelas afectadas. Predio n.° 8a, manifesta que os prexuízos ocasionados serán valorados no seu día polo Xurado de Expropiación de Galicia. Que a variación do trazado suporía afectar a outros predios non inmersos neste proceso expropiatorio, dado que se deben gardar unhas distancias mínimas ás vías públicas. Que non existen limitacións nin prohibicións á constitución da servidume de paso para esta instalación. Que o proxecto realizouse conforme ao Decreto 3151/68, de 28 de novembro, R. T. L. E. A. T. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 24 dsetembro de 2009. Tristana Moraleja Gómez Xefa territorial da Coruña